เรื่องร้องเรียน (ถนน,คลอง) วันที่ 2022-08-25 14:40:50 — แขวงบางมด เขตจอมทอง กรุงเทพมหานคร
แจ้งแก้ไขครั้งที่ 4
ปัญหา : กระจกนูนมองทาง เข้าออกปากซอย ไม่ได้อยู่ในมุมมองที่เหมาะสม  ทำให้ไม่สามารถใช้มองรถที่เข้าออกได้

ตำแหน่ง : บริเวณปากซอยพุทธบูชา 15  แขวงบางมด เขตจอมทอง

ข้อมูลการแจ้งเรื่อง
ครั้งที่ 1 - แจ้งเรื่องใหม่
ครั้งที่ 2 - แจ้งเปิดเรื่องอีกครั้ง เพื่อปรับแก้ไข
ครั้งที่ 3 - แจ้งเปิดเรื่องอีกครั้ง เพื่อปรับแก้ไข **แต่ยังไม่ได้มีการดำเนินการใดๆ

หลังจากที่ได้มีการดำเนินการแก้ไข 2 ครั้งแล้ว
**แต่มุมมองของกระจกโค้งยังไม่อยู่ในตำแหน่งที่เหมาะสม ไม่สามารถมองเห็นรถเข้าออกซอยได้ (เนื่องจากมุมมองจากการปรับแก้ครั้งที่ 2 ส่องไปแค่ปากซอย)**

จึงไม่ตรงตามวัตถุประสงค์ของการติดกระจกโค้ง เพื่อประโยชน์ในการมองเห็นรถเข้าออกบริเวณมุมปากซอย  ซึ่งจะช่วยลดอุบัติเหตุได้

ดังนั้น น่าจะปรับเปลี่ยนตำแหน่งที่ติดตั้งกระจกให้มาอยู่บริเวณหัวมุมปากซอย  ซึ่งอาจจะต้องทำการติดตั้งเสาใหม่ และลองทดสอบการมองก่อนว่า มีมุมมองที่มองเห็นรถที่เข้าออกจากซอยหรือไม่ (หรือลองสังเกตมุมมองและตำแหน่งการติดกระจกจากที่อื่นๆว่า เมื่อมีการติดแล้วภาพที่มองเห็นในกระจกควรเป็นอย่างไร และควรติดตั้งในตำแหน่งไหน)

หมายเหตุ : กระจกโค้งบานนี้ติดตั้งมาหลายปีแล้ว  แต่ถูกติดตั้งในตำแหน่งที่มองไม่เห็นรถเข้าออกจากซอยมาตั้งแต่แรก  จึงไม่ได้ใช้ประโยชน์จากกระจกนี้

ขอบคุณช่องทางการแจ้งปัญหาที่เข้าถึงได้ง่ายและมีการดำเนินการได้อย่างรวดเร็วนะคะ / ขอบคุณมากค่ะ